**SZÁNTÓD KÖZSÉG ÖNKORMÁNYZATA KÉPVISELŐ-TESTÜLETÉNEK**

**8/2017. (VIII.15.) ÖNKORMÁNYZATI RENDELETE**

**a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól**

Szántód Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 6/A. § (3) bekezdésében, a 62. § (6) bekezdés 6. pontjában, és a településkép védelméről szóló 2016. évi LXXIV. törvény 16.§ (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, az 1997. évi LXXVIII. törvény 6. § (1) bekezdésében, és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes területrendezési sajátos jogintézményekről szóló 314/2012. (XI.8.) Korm. rendelet 29.§-ban meghatározott feladatkörében eljárva a következőket rendeli el:

**1. Általános rendelkezések**

**1. §**

1. Szántód Község településfejlesztési koncepciójának (TF), integrált településfejlesztési stratégiájának (ITS), a településrendezési eszközeinek a Szántód Településszerkezeti Terv (Tsz-Tf), az Építési Szabályzat (HÉSZ), valamint az egyes településrendezési sajátos jogintézmények a településképi rendelet (TR), a településképi arculati kézikönyv (TAK) készítése vagy azok módosítása széleskörű egyeztetés keretén belül, a 314/2012. (XI. 8.) Korm. rendelet (*a továbbiakban: TFR*), és az e rendelet alapján alkotott partnerségi egyeztetési szabályai szerint történik.
2. E rendelet alkalmazásában:

1. állandó partnerek: a lakosság, Szántódi ingatlantulajdonosok és az érdekképviseleti szervek.

2. eseti partnerek: érintettség esetén a TFR előírásainak megfelelően a szomszédos települési önkormányzatok, továbbá a véleményezési eljárásba esetenként meghívott civil- és gazdálkodó szervezetek; vallási közösségek, intézmények és magánszemélyek, továbbá az illetékes I. fokú építésügyi hatóság.

**2. Állandó partnerekkel történő egyeztetés szabályai**

**2.§**

1. Adott véleményezési eljárás során az állandó partnerek minimális tájékoztatási formáját a TFR alapján az 1. függelék tartalmazza.
2. Az előzetes tájékoztatás során közzétett hirdetmény tájékoztatást nyújt az eljárás tárgyáról, megindításáról, az előzetes tájékoztató elérhetőségéről, az eljárás módjáról, a véleményezés módjáról és annak határidejéről.
3. A véleményezési eljárás során közzétett hirdetmény tájékoztatást nyújt az eljárás tárgyáról, az elkészült tervezet elérhetőségéről, a véleményezési módjáról és annak határ idejéről.
4. Lakossági fórum esetén közzétett hirdetmény tájékoztatást nyújt a fórum tárgyáról, helyéről és időpontjáról. A lakossági fórum idejét megelőző 8 nappal korábban a helyben szokásos módon közzétett lakossági hirdetmény útján kell értesíteni a partnereket. A lakossági fórumról jelenléti ív és jegyzőkönyv készül, mely írásban rögzíti a javaslatokat, észrevételeket. A jegyzőkönyv tartalmazza a javaslattevő, észrevételező nevét és címét.
5. Amennyiben nincs lakossági fórum, a lakosság az észrevételeit, javaslatait a hirdetmény közzétételétől számított 8 napon belül - *postai úton levél formájában - 8622 Szántód, Iskola u.9. -, elektronikus úton e-mail-ben –* [*szantod@enternet.hu -*](mailto:szantod@enternet.hu%20-) *vagy személyesen a Szántódi Hivatalban* - teheti meg, a polgármesterhez címzett írásban benyújtott, szövegszerű, indokolással ellátott véleményben.
6. Az érdekképviseleti szervek észrevételeiket, javaslataikat a hirdetmény közzétételétől számított 8 napon belül - *postai úton levél formájában - 8622 Szántód, Iskola u.9. -, elektronikus úton e-mail-ben –*  [*szantod@enternet.hu -*](mailto:pusztaszemes2015@gmail.com%20-) *vagy személyesen a Szántódi Önkormányzati Hivatalban* - tehetik meg, a polgármesterhez címzett, írásban benyújtott szövegszerű, indokolással ellátott véleményben.

**3. Eseti partnerekkel történő egyeztetés szabályai**

**3.§**

1. Az eseti partnerek köréről az egyeztetési eljárást megelőzően a képviselő-testület külön határozattal dönt.
2. Az eseti partnerek az előzetes tájékoztatási, illetve a véleményezési szakasz tervezetének (dokumentációjának) részükre történő megküldésével értesülnek.
3. Az eseti partnerek az egyeztetési eljárásban a polgármesterhez címzett - *postai úton levél formájában – 8622 Szántód, Iskola u.9. -, elektronikus úton e-mail-ben -*  [*szantod@enternet.hu -*](mailto:pgmh@balatonfoldvar.hu-) *vagy személyesen a Szántódi Önkormányzati Hivatalban* *-* szövegszerű, indokolással ellátott, a megadott határidőn belül benyújtott véleménnyel, észrevétellel, javaslattal élhetnek, melyen a véleményezési eljárás tárgyát, a szervezet nevét, képviselőjét, postai címét, elérhetőségét meg kell jelölni.

**4. Vélemények dokumentálása, nyilvántartása, megválaszolása, településfejlesztési és településrendezési dokumentumok, valamint az egyes településrendezési sajátos jogintézmények közzététele**

**4.§**

1. A beérkezett vélemények dokumentálása, nyilvántartása, valamint az el nem fogadott javaslatok indokolása, azok dokumentálása és nyilvántartása az államigazgatási véleményekre vonatkozó, a TFR-ben rögzített szabályok szerint történik.
2. A beérkezett véleményekről, javaslatokról készülő összefoglaló és az annak elfogadásáról szóló határozat a honlapon kerül kihirdetésre.
3. A településfejlesztési és településrendezési dokumentumokat, valamint az egyes településrendezési sajátos jogintézményekről szóló önkormányzati döntéseket elfogadásukat követően a honlapon közzé kell tenni.

**5. Záró rendelkezések**

**5.§**

Ez a rendelet 2017. augusztus 16. napján lép hatályba.

Szántód, 2017. augusztus 14.

**Vizvári Attila Dr. Kiss Pál**

**polgármester címzetes fő jegyző**

Kihirdetve: a Balatonföldvári Közös Önkormányzati Hivatal Szántód hirdetőtábláján 15 napra elhelyezett hirdetménnyel 2017. augusztus 15. napján.

**Dr. Kiss Pál**

**címzetes főjegyző**

1. függelék **Az állandó partnerek minimális tájékoztatási formája**

**(314/2012. (XI.8.) Korm. rendelet 29.§ és 29/A.§ alapján)**

|  |  |  |  |
| --- | --- | --- | --- |
|  | **eljárás típusa** | **előzetes tájékoztatás**  **módja** | **elfogadás előtti véleményezés módja**  **(munkaközi tájékoztatás)** |
| **Településfejlesztési Koncepció**  **Integrált Településfejlesztési Stratégia** | készítése | * közterületi hirdetőfelület; * helyi lap; * önkormányzati honlap; * lakossági fórum; | * közterületi hirdetőfelület; * helyi lap; * önkormányzati honlap; * lakossági fórum; |
| módosítása | - | * önkormányzati honlap; |
| **Településarculati Kézikönyv** | készítése  módosítása | * közterületi hirdetőfelület; * helyi lap; * önkormányzati honlap; * lakossági fórum; | * közterületi hirdetőfelület; * helyi lap; * önkormányzati honlap; * lakossági fórum; |
| **Településképi Rendelet** | készítése  módosítása |
| **Településrendezési eszközök:**  -Településszerkezeti Terv;  -Szabályozási Tervek;  -Helyi Építési Szabályzat | teljes eljárás | * közterületi hirdetőfelület; * helyi lap; * önkormányzati honlap; * lakossági fórum; | * közterületi hirdetőfelület; * helyi lap; * önkormányzati honlap; * lakossági fórum; |
| egyszerűsített eljárás | - |
| tárgyalásos eljárás  *Nemzetgazdasági szempontból kiemelt jelentőségű,*  *vagy Kt. döntésével kiemelt fejlesztési területté nyilvánított területen megvalósítandó beruházás érdekében* |
| Tárgyalásos eljárás kihirdetett vészhelyzet esetén | * önkormányzati honlap; |
| állami főépítészi eljárás |